सन् 1964 का विश्व मेला।
किसी पुराने मनोरंजन मेले की कल्पना कीजिए। फिर उसे एक रॉकेट में डाल दीजिए
और धमाके के साथ उसे सीधा भविष्य में पहुँचा दीजिए, और तब आप कुछ अंदाज़ा लगा पाएँगे वह कैसा है।
यह उन फ़ील्ड ट्रिपों में से एक था जहाँ आपका वापस घर जाने का मन ही नहीं करता।
स्वागत है आपका फ्यूचरामा दो में, जो आने वाले कल की दुनिया के लिए आपका पासपोर्ट है।
-शानदार। -बढ़िया। यह तो मस्त है।
पानी के नीचे चलने वाली ट्रेनें महाद्वीपों और वाणिज्य के बीच का सेतु बनेंगी।
मैं पानी के नीचे रहना चाहती हूँ।
तुम्हें लेटरबॉक्स से पत्र लाने के लिए साँस रोकनी पड़ेगी।
मैं तो वह वैसे भी करता हूँ। हमारा लेटरबॉक्स कचरे के डिब्बे के पास है।
ज़रा भविष्य के नन्हे लोगों को देखो।
हैलो, भविष्य के नन्हे लोगों!
गाड़ी के अंदर रहो, हैरिएट।
डरावनी दैत्य!
भागो, भविष्य के नन्हे लोगों! एक मज़ा ख़राब करने वाली दैत्य शहर पर हमला कर रही है।
श्री होरेशियो, हैरिएट और जेनी अशांति फैला रहे हैं।
बच्चों, भविष्य की शांति भंग मत करो।
तुम दिन की अंतिम शानदार सवारी का मज़ा ख़राब कर रहे हो।
तुम्हें यक़ीन होता है उस सब पर जो हमने आज देखा है?
रोबॉट नौकरानियाँ, इलेक्ट्रिक कारें, उपग्रह!
सोचो अंतरिक्ष से मैं कितनी चीज़ों की जासूसी कर सकती हूँ।
काश मैं यहाँ मिलने वाला सारा भविष्य का अजीब खाना खा सकूँ।
मेरा मतलब, बेल्जियन वॉफ़ल क्या होता है?
मेरा अंदाज़ा, वह एक वॉफ़ल है और मेरी बात ध्यान से सुनना, वह बेल्जियम से है।
वाह।
अच्छा, क्लास। अब तुम बैठ कर अपने गृह-कार्य के लिए कुछ अंतिम विचार लिख सकते हो।
मेले में देखी गई चीज़ों के आधार पर, तुम्हें भविष्य की कौन सी चीज़ सबसे ज़्यादा उत्साहित करती है?
मुझे भविष्य की कौन सी चीज़ सबसे ज़्यादा उत्साहित करती है? ओह, सब कुछ।
पाँच मिनट मिलेंगे सब को, जो शुरू होते हैं अब। अच्छे से लिखना।
मुझे भविष्य की कौन सी चीज़ सबसे ज़्यादा उत्साहित करती है?
अंतरिक्ष यान, इलेक्ट्रिक टूथब्रश।
मैं चुन नहीं पा रही। ध्यान दो, हैरिएट।
मुझे भविष्य की जो चीज़ सबसे ज़्यादा उत्साहित करती है, वह है...
मुझे यक़ीन नहीं हुआ।
पहली बार मेरी ज़िंदगी में, मुझे,
हैरिएट एम. वेल्श, भविष्य की महान लेखिका, को...
लेखन अक्षमता हो रही थी।
मैं बस चाहती हूँ तुम बस चाहते हो
हम बस चाहते हैं
मैं वह बनूँगी जो मैं बनना चाहती हूँ
मेरा ख़ुद पर अधिकार है
नहीं, मैं अपने बाल नहीं काटूँगी
और मैं जो पहनना चाहूँ, वह पहनूँगी
मुझे अच्छा लगता है जब अपनी मरज़ी का करती हूँ
मैं नहीं चाहती तुम नहीं चाहते
हम नहीं चाहते हमें कोई कहे हम क्या करें
"आने वाले कल की दुनिया"
हैरिएट द स्पाई
लुइस फ़िट्ज़्ह्यू की पुस्तक पर आधारित
अगर मुझे मेरी क्लास प्रस्तुति के लिए सबसे अच्छा विचार सोचना था,
तो मुझे चीज़ों को देखने के लिए किसी और नज़रिए की ज़रूरत थी।
अच्छा है। पर इतने पर ही क्यों रुकना?
चलो, भविष्य। दिखाओ मुझे तुम क्या कर सकते हो।
चिंता मत करो। मेरे पास जेट पैक का लाइसेंस है।
मुझे यहाँ जाना है। फिर मिलते हैं।
वाह। भविष्य का टमाटर का सैंडविच।
स्वादिष्ट।
रोबॉट गॉली, आपको भविष्य की कौन सी चीज़ सबसे ज़्यादा उत्साहित करती है?
मुझे इस सवाल का जवाब न देने के लिए प्रोग्राम किया गया है
क्योंकि एक अच्छी जासूस ख़ुद चीज़ों का पता लगाती है।
मुझे ज़्यादा विचारों की ज़रूरत नहीं है, बस एक सबसे अच्छा वाला चाहिए।
सब लोग ऐसे लिख रहे थे जैसे यह कोई छोटा सा काम है,
यहाँ तक कि पिंकी व्हाइटहेड भी।
श्री होरेशियो।
मैंने जल्दी ख़त्म कर लिया है। तो अगर किसी को मुश्किल हो रही हो,
मैं बेशक़ उनकी मदद कर सकती हूँ।
भाग जाओ, मैरियन।
मैं भविष्य की महान लेखिका कैसे बन सकती थी अगर मैं ऐसी जगह पर भविष्य के बारे में
नहीं लिख पा रही थी जो एक सिरे से दूसरे सिरे तक भविष्य ही था?
समय ख़त्म हो गया।
तो, क्लास, वापस जाने से पहले हमारे पास थोड़ा समय है।
यह "बेल्जियन वॉफ़ल" कौन खाना चाहेगा?
यह तो कुछ मज़ेदार लगता है।
हाँ।
तुम ठीक हो, हैरिएट?
मैं ठीक हूँ।
अरे, क्या तुमने अभी मेरी तस्वीर खींची?
अरे!
चलो चलें, हैरिएट। भविष्य के वॉफ़ल हमारा इंतज़ार कर रहे हैं।
तुमने वह देखा? बड़ा जासूस बनता है।
हाँ, हैरिएट। बिना पूछे कौन किसी की जासूसी करता है?
है ना? मैं उसका पीछा करके पता करती हूँ।
ऐसा मत करो। अगर श्री होरेशियो को पता चला तुम कहीं चली गई हो,
तो तुम्हारा भविष्य डिटेंशन में कटेगा।
तुम बिल्कुल सही कह रहे हो, स्पोर्ट। तो तुम ध्यान रखना उन्हें पता न चले।
ओल गॉली ने एक बार कहा था, "अगर कोई कहानी मिले, तो उसका पीछा करो।"
माफ़ करना।
पकड़ लिया!
क्या हुआ है तुम्हें?
तुमने बिना पूछे मेरी तस्वीर क्यों खींची?
मैंने तुम्हारी कोई तस्वीर नहीं खींची।
तुमने मेरे तोड़े-मरोड़े कापी के काग़ज़ की तस्वीर खींची?
तुम्हें कापी का काग़ज़ दिख रहा है। मुझे सच्चाई दिखती है।
कचरा, दरारें, जिन चीज़ों पर लोग ध्यान नहीं देते, वह कला है।
मैं एक फ़ोटोग्राफ़र हूँ।
तुम नहीं समझोगी। तुम बच्ची हो।
मैं बच्ची हूँ? तुम्हारी उम्र क्या है, 14 साल?
मुझे जाना है। मैं वैसे ही मेले में फँसा हुआ हूँ।
अब मुझे तुम्हारे साथ नहीं फँसना।
तो तुम यहाँ आए ही क्यों अगर तुम्हें यह इतना नापसंद है?
मेरे माता-पिता कोडैक पैविलियन में काम करते हैं। वे गँवारों को बेवकूफ़ बनाते हैं
और मैं इस झूठी जगह में कुछ असली चीज़ ढूँढने की कोशिश करता हूँ।
लोगों का एक बेहतर भविष्य की आशा करने में झूठा क्या है?
मुझे भविष्य में यक़ीन नहीं है।
मुझे बद्तमीज़ी में यक़ीन नहीं है।
तुम मेले का मज़ा लो, बच्चे।
मैं लूँगी।
और जब मैं इस बारे में अपना पुरस्कार जीतने वाला
पेपर लिखूँगी कि भविष्य कितना अद्भुत होगा,
तो तुम्हारे जैसे लोग भी उस पर यक़ीन करेंगे।
अगर एक मनुष्य और ईंटों की दीवार ने मिलकर कोई बच्चा पैदा किया होगा, तो वह मुझे अभी मिला था।
जेनी! स्पोर्ट!
यू-हू, मैरियन! तुम कहाँ हो?
मैं एक बेंच पर खड़ी हूँ। मेरी शिकायत करने का समय है।
मुझे समझ नहीं आ रहा था मैं क्या करूँ।
मुझे पहले ही समझ नहीं आ रहा था क्या लिखूँ। और अब मैं सच में खो गई थी।
बेल्जियन वॉफ़ल स्टैंड!
कचरा फ़ोटो कैसी खिंच रही हैं?
रुको, मेरा मतलब यह नहीं था कि तुम्हारी फ़ोटोग्राफ़ी कचरा है। मेरा मतलब था...
क्या चाहिए तुम्हें?
मैं अपनी क्लास के साथ थी, हमें एक पेपर लिखना है,
पर मुझे समझ नहीं आ रहा क्या लिखूँ।
पर फिर मैंने तुम्हें देखा, और सोचा, "बिना पूछे मेरी जासूसी कोई नहीं कर सकता।"
पर फिर मैं खो गई।
क्या तुम मेरी क्लास ढूँढने में मेरी मदद कर सकते हो?
नहीं।
क्या किसी ने कभी तुम्हें बताया है कि तुम बहुत अच्छे इन्सान नहीं हो?
पर मेरे माता-पिता मदद कर सकते हैं। चलो चल कर पूछें।
ओह, अच्छा। बढ़िया है।
मेरा नाम हैरिएट है, वैसे।
चक। मेरा नाम चक है।
मैंने भविष्य का स्वाद चख लिया है, जेनी।
यह बेल्जियम से है, और यह एक वॉफ़ल है।
और यह दुनिया को बदल देगा।
ध्यान दो, स्पोर्ट। हमें हैरिएट को ढूँढना है।
ध्यान देना है। उसे ढूँढना है।
मैंने व्हिप्ड क्रीम से हैरिएट का नाम एक वॉफ़ल पर लिख कर उसे वॉफ़ल स्टैंड पर छोड़ दिया है।
उसके नीचे एक नैपकिन पर संदेश है जिस पर लिखा है, "हमें मिलो..."
हैरिएट हमें मिलो जेनी
क्या यह मेरे संदेश वाला नैपकिन है?
स्पोर्ट, अब हैरिएट हमें कैसे ढूँढेगी?
वहाँ ऊपर आप देख सकते हैं
दुनिया के सबसे मशहूर सर्कस के जोकर को।
अपनी चढ़ी त्योरी को उल्टा कर लीजिए, श्री जोकर।
आप आज तक की बनाई गई सबसे बड़ी फ़ोटो में हैं।
इस मेले में इससे ऊँची एक ही चीज़ है, रॉयल टायर फ़ेरिस झूला।
चक।
हैलो, बेटा।
हमें लगा तुम खाने के समय तक ही आओगे।
और हमें नहीं पता था साथ में कोई दोस्त लाओगे। बहुत अच्छे।
मेरा नाम है हैरिएट एम. वेल्श और मैं वाक़ई बहुत अच्छी हूँ। धन्यवाद।
यह खोई हुई भी है। क्या आप इसकी मदद करेंगे?
अरे, बाप रे।
वह, हम लोगों का इस समय एक टूर चल रहा है।
पर चिंता मत करो, बेटी। चक इस जगह को हमसे बेहतर जानता है।
चक, बेटा, इसे सुरक्षा चौकी पर ले जाओ।
ठीक है।
तुम पूरी तरह सुरक्षित हो।
बाय, बेटा।
ज़्यादा भाग-दौड़ मत करना, बेटा। बहुत थक मत जाना।
डैडी, बस करिए। मुझे पता है मैं क्या कर रहा हूँ।
चलो, हैरिएट। हमें बहुत दूर जाना है।
वह मेले के दूसरे छोर पर है।
ज़रूर। शायद एक आख़िरी बार चारों ओर देख कर मेरा दिमाग़ चल पड़े।
तुम सच में अजीब बच्ची हो, हैरिएट।
शायद तुमसे अभी भी आशा रख सकते हैं।
अब साथ रहना। शायद तुम कुछ सीख लो।
पहला पाठ। तुम्हें क्या लगता है यह मेला किस बारे में है?
-संसार की शांति के बारे में? -ग़लत!
यह मेला दुनिया भर के सीधे-साधे लोगों की पैसा बनाने की कोशिश के बारे में है।
भविष्य की शिकंजी का मज़ा लो
तुम्हें कबाड़ बेचने के लिए...
स्विस स्मृति-चिह्न
...हर पैविलियन पर किसी ब्रैंड का ठप्पा लगा है।
यह बहुत गंभीर, महत्वपूर्ण बात है, हैरिएट।
तुम्हें यह लिख लेना चाहिए।
अगर मैंने यह लिखा तो मुझे "एफ़" मिलेगा
जिसका मतलब होगा "लेखिका बनने का सपना हमेशा के लिए भूल जाओ!"
तुम यह पक्का नहीं जानतीं। वैसे ही जैसे यह मेधावी लोग नहीं जानते
कि यह सब भविष्य की चीज़ें होंगी या नहीं।
और तुम्हें ज़्यादा पता है?
मुझे यह पता है कि वर्तमान में जीना भविष्य की जानकारी
न होने की चिंता दूर कर देता है। तुम अभी क्या महसूस कर रही हो?
सर्वनाश होगा! अगर मुझे अपने पेपर के लिए कुछ नहीं सूझा,
श्री होरेशियो मुझे मूर्खों वाली टोपी पहना कर रखेंगे
जब तक मेरा सिर ही शंकु की शक़्ल नहीं ले लेता।
वह भविष्य में होगा। अभी, इस पल में तुम क्या अनुभव कर रही हो?
ख़ैर,
अभी, इस पल में,
धूप खिली हुई है।
लोग मुस्कुरा रहे हैं।
मेरे बालों से प्रेटज़ेल की ख़ुशबू आ रही है।
क्या यह बाद में होने वाली चीज़ों की चिंता करने से बेहतर नहीं है?
चलो, हम चलते भी रहें, ठीक है?
हाँ, हाँ। हम चलेंगे।
स्विस स्मृति-चिह्न
अरे यार, ज़रा यह सब कबाड़ तो देखो।
यह तो कोई मूर्ख ही पहन सकता है।
अब देखें, तुम सब ध्यान दे रहे हो या नहीं।
मैं हमेशा ध्यान देती हूँ।
मिस हॉथोर्न, क्या आप मेरी मदद करेंगी और मेरा कुछ कीमती सामान उठा लेंगी?
कोई मुझे इस प्रदर्शन के किसी एक डिज़ाइनर का नाम बता सकता है?
आप बताएँगी, मिस वेल्श?
मारे गए। हम सब मारे गए।
मैं इंतज़ार कर रहा हूँ, मिस वेल्श।
चार्ल्स ऐम्स, श्री एच।
सही है। बढ़िया काम, मिस वेल्श। मुझे ख़ुशी है कोई तो पूरा ध्यान दे रहा है।
पता नहीं था तुम्हें हैरिएट की नक़ल करनी आती है।
मुझे भी नहीं पता था।
शायद जब मैं डरा हुआ होता हूँ, मेरी आवाज़ ऊँची हो जाती है।
सुरक्षा चौकी वहाँ आगे है।
अरे, यह क्या है?
तुम यह देख कर भी भविष्य के बारे में उत्साहित कैसे नहीं हो?
पिक्चर फ़ोन?
तुम्हें सच में लगता है लोग बातें करते हुए एक-दूसरे की शक़्ल देखना चाहेंगे?
बेशक़!
मुझे मेरे चुटकुलों पर जेनी को हँसते हुए देखना
बहुत अच्छा लगेगा बजाय फ़ोन पर उसकी खी-खी सुनने के।
तो, कुछ सूझा अभी तक?
नहीं।
यह सबसे ज़्यादा भविष्य दिखाने वाली शानदार भविष्य की जगह है।
इसमें क्या मुश्किल है?
अगर तुम एक असली लेखक हो, तो तुम ऐसे ही कुछ भी नहीं लिख सकते।
तुम्हें ऐसी चीज़ें ढूँढनी होंगी जो दूसरे लोगों को नहीं दिखाई देतीं।
हाँ।
यह ऐसे है जैसे तुम्हें दुनिया की एकदम सही कोण से तस्वीर खींचनी है
जो बस तुम्हीं कर सकते हो, अच्छा?
कभी-कभी इसे सही तरह से करने का बहुत तनाव महसूस होता है।
लिखना आसान है, यह बस काग़ज़ से बात करना ही तो है।
अगर तुम्हें यह इतना आसान लगता है,
क्यों ना तुम लिखो कि तुम्हें भविष्य की कौन सी चीज़ सबसे ज़्यादा उत्साहित करती है,
और मैं मेले की तस्वीरें खींचती हूँ।
सबसे अच्छी कला दिखाने वाला विजेता होगा।
ठीक है फिर। चलो यह करें।
-उसे ध्यान से रखना। -उसे ध्यान से रखना।
क्या मैं तुम्हारी तस्वीर खींच सकती हूँ?
छायाचित्र? यह तो एकदम साधारण काम है।
हैरिएट।
उँगली फिसल गई।
समय समाप्त। देखो और रोओ।
यह काफ़ी जीवंत हैं। एक नौसिखिया होकर अच्छा काम किया है।
धन्यवाद। तुम्हारी बारी, समझदार जी।
"भविष्य में कचरा है?"
तुम्हें इस जगह से बस यही मिला?
इसके बारे में सोचो, हैरिएट।
भविष्य में चाहे जो कुछ भी होगा, कचरा तो हमेशा ही रहेगा।
इसका मतलब कचरा साफ़ करने के लिए जमादार तो हमेशा ही होंगे।
रुको। तो तुम कह रही हो...
भविष्य में निश्चित तौर पर जमादार होंगे।
बिल्कुल नहीं। भविष्य में निश्चित तौर पर कचरा है।
-जमादार। -कचरा।
दोनों ही क्यों नहीं हो सकते?
भविष्य में कचरा और जमादार होंगे?
मुझे यह पसंद आया। यह सच है।
भविष्य में कचरा और जमादार होंगे! भविष्य में कचरा और जमादार होंगे!
आप लोगों ने सुना यह? भविष्य में कचरा और जमादार होंगे!
-क्या समय हो गया? -साढ़े चार हो गए हैं।
मैं समय पर नहीं पहुँच पाऊँगी। सुरक्षा चौकी पास ही है क्या?
वह आगे ही है पर पुलिस को क्यों बुलाना अगर हम तुम्हारी क्लास को ख़ुद ही ढूँढ सकते हैं?
हमें थोड़ा ऊपर जाना पड़ेगा।
तुम्हारे डैडी ने कहा था ना कि कोडैक पैविलियन से ऊँची एक ही चीज़ है...
फ़ेरिस झूला!
चलो, चक! वहाँ तक दौड़ लगाते हैं।
अरे, देखो। वह तुम्हारे टीचर नहीं हैं?
अरे!
अरे, भागो मत!
हाँ, भागो मत!
हमने उनको वाक़ई मज़ा चखा दिया।
वाक़ई चखा दिया।
तुम ठीक हो?
ठीक हूँ। बस थोड़ी साँस चढ़ गई है। थोड़ा बैठ जाएँ?
मुझे एक बढ़िया जगह पता है।
मज़े करो।
तुम... तुम्हें अब बेहतर लग रहा है?
मैंने कहा ना मैं ठीक हूँ।
अच्छा।
अगर तुम ठीक नहीं भी हो, तो भी ठीक है।
चलो तुम्हारी क्लास को ढूँढें।
हम वही करने यहाँ आए हैं ना?
वह करना है, पर...
मेरी चिंता करना बंद करो। मुझे पसंद नहीं है लोग मेरी चिंता करें।
मैं ठीक हूँ!
मुझे उस तरह के "मैं ठीक हूँ" का मतलब पता था।
इसका मतलब था "मैं बिल्कुल भी ठीक नहीं हूँ।"
मैं चक की मदद करना चाहती थी
पर मेरे पेपर की तरह ही मुझे शब्द नहीं मिल रहे थे।
वह रही मेरी क्लास।
अगर मैं हाज़िरी लगने से पहले वहाँ नहीं पहुँची, तो मैं मारी जाऊँगी।
नहीं, यह नहीं हो सकता। मुझे इस झूले से नीचे उतरना है!
मैंने अपना गृह-कार्य शुरू भी नहीं किया है!
तुम चिंतित लग रही हो।
तुम श्री होरेशियो को नहीं जानते। वह मेरे माता-पिता को बुलवा लेंगे।
शायद वह बुलवा लेंगे।
और शायद तुम मुसीबत में पड़ जाओ, या फ़ेल हो जाओ या सैनिक स्कूल में भेज दी जाओ।
पर चिंता करने से कुछ बेहतर नहीं होता।
चिंता बस तक़लीफ़ देती है। मेरा यक़ीन करो। मैं जानता हूँ।
कैसे?
क्योंकि...
कभी-कभी मैं चिंता करता हूँ कि भविष्य में मेरे लिए क्या लिखा है।
मुझे लगा तुमने कहा था तुम्हें तो भविष्य में यक़ीन ही नहीं है।
मुझसे यह मत कहलवाओ। यह बहुत ज़्यादा नाटकीय लगता है, पर...
मुझे दिल की बीमारी है।
इसलिए मैं कभी-कभी भविष्य की चिंता करता हूँ।
मैं केवल उसी पर भरोसा कर सकता हूँ जो अभी हो रहा है।
और यह... यह मुझे प्रेरित रखता है।
तो इस कारण चक के माता-पिता इतने चिंतित थे,
इसे इतनी साँस चढ़ी थी, और...
और क्यों यह इतना अकेला लग रहा था।
केवल यह और इसका कैमरा। इसे चोट लगने का डर था।
यक़ीन नहीं हो रहा आज का दिन ख़त्म हो गया है।
क्या यह रो रहे हैं?
अब हाज़िरी होगी।
कौन सबके नाम पढ़ेगा जबकि मैं सबकी उपस्थिति देखूँगा?
मुझे लगता है आपको स्पोर्ट से नाम पढ़वाने चाहिए, श्री होरेशियो।
सारे नाम।
मैं हैरिएट बनना और हाज़िरी लेना, दोनों एक साथ कैसे करूँगा?
धीरे-धीरे बोलना, स्पोर्ट।
इतना धीरे बोलना जितना तुमने अपनी पूरी ज़िंदगी में कभी न बोला हो।
पता है, मैं कभी इस झूले पर नहीं बैठा।
ऊपर से मेला इतना बुरा नहीं लगता, वैसे।
तुम्हें बस इसे एक अलग तरीके से देखने की ज़रूरत थी।
या ऐसा मुझे बताया गया है।
यह अच्छी सलाह है।
मुझे अफ़सोस है हम समय रहते तुम्हारी क्लास नहीं ढूँढ पाए।
ख़ैर, मैं भविष्य तो नहीं जान सकती पर तुमने मुझे सिखाया है उससे फ़र्क नहीं पड़ता।
इसलिए अब कोई चिंता नहीं करनी।
अब, इस पल में रहने का समय है!
तुम्हारे साथ।
अच्छा, थॉम्पसन?
उपस्थित।
उपस्थित है। अब है टनाका?
उपस्थित।
वॉल्डन?
जल्दी करो, स्पोर्ट। बस आने ही वाली है।
क्या हुआ, स्पोर्ट? अगला नाम है वेल्श, जैसे हैरिएट एम. में है।
बाप रे! सिर में ठंड चढ़ गई।
तुम बस नाम बोलो।
वेल्श, हैरिएट।
-फ़ेरिस झूले पर है? -कहाँ है वह?
श्री होरेशियो... देखिए, मैं हैरिएट की ओर से नहीं बोलना चाहता।
पर तुम हैरिएट की ओर से बोले तो थे।
पर उसने मुझे बताया था कि अभी उसका विश्व मेले से मन नहीं भरा था,
और, लगता है, मेरा और जेनी का मन भी नहीं भरा है।
मैं तुम्हारी बात ध्यान से सुन रहा हूँ।
यह देखते हुए कि हम दुनिया के सबसे ऊँचे फ़ेरिस झूले पर नहीं गए,
हम यह कैसे कह सकते हैं हम विश्व मेला देख आए हैं अगर हम उस पर जाकर नहीं देखेंगे?
क्लास, चलो फ़ेरिस झूले पर!
और जो बस आने वाली है?
अच्छा याद करवाया, मिस हॉथोर्न।
आप ज़रा मेरा क़ीमती सामान लेकर बस में चली जाएँ,
और हम बस अभी आते हैं।
रुकिए। मैं भी आऊँगी।
वाह! यह चीज़ तो बहुत ज़ोर से झूलती है।
हैरिएट, क्या वह तुम्हारी क्लास है?
मैं नहीं देख सकती।
क्या वे बस में बैठ रहे हैं? क्या बस उनको लेकर जा रही है?
ऐसा तो नहीं है।
बढ़िया विचार है, हैरिएट। काश यह मैंने ख़ुद सोचा होता।
धन्यवाद। शायद।
हैलो, दोस्तों! पता नहीं तुमने यह कैसे किया, पर तुमने मेरी जान बचा दी।
मुझे बेल्जियन वॉफ़ल खिला कर इसकी क़ीमत अदा कर देना!
तुम्हारे दोस्त सच में तुम्हारी बहुत परवाह करते हैं।
मैंने तुम्हें कहा था मैं बहुत अच्छी हूँ।
पर तुम भी बहुत अच्छे हो, चक।
हैरिएट, क्या मैं तुम्हारी तस्वीर खींच सकता हूँ?
तुम पक्का ठीक हो? तुम एक इन्सान की तस्वीर लेना चाहते हो?
मैं एक असली इन्सान की तस्वीर लेना चाहता हूँ।
मैं इसका नाम रखूँगा, "हैरिएट, एक लेखिका।"
तुम्हें बस पूछने की ज़रूरत थी।
मुझे आख़िरकार सूझ गया था मुझे किस चीज़ पर अपना पेपर लिखना था।
मुझे भविष्य की कौन सी चीज़ सबसे ज़्यादा उत्साहित करती है? यह था सवाल।
पर मेले में यह दिन बिताने के बाद, मुझे उससे भी ज़्यादा उत्साहित करने वाला कुछ मिल गया था,
वर्तमान नामक एक छोटी सी चीज़।
भविष्य में, बहुत सी संभावनाएँ होती हैं,
पर साथ ही ऐसा भी बहुत कुछ होता है जो तुम नहीं जानते।
और न जानने से ढेर सारा डर पैदा होता है।
क्या होगा अगर मेरे सपने सच नहीं हुए? क्या होगा अगर कुछ बुरा हो गया?
क्या होगा अगर मैं एकदम अकेली रह गई?
पर अगर तुम अभी, इसी पल में जियो,
तो शायद रुक कर तुम्हें कोई दोस्त मिल जाए जो तुम्हें बेहतर बनने के लिए उकसाए।
"कुछ अलग सोचने के लिए। किसी सत्य का सृजन करने के लिए।
कोई ऐसा जो पूरी तस्वीर देखने का तुम्हारा नज़रिया बदल दे।
क्योंकि भविष्य तब तक अनजान है जब तक तुम उसे जान नहीं लेते।
और क्योंकि तुमने इसका किसी और के द्वारा बनाए जाने का इंतज़ार नहीं किया,
तुम इसे कुछ बेहतर बना सकते हो।
एक साथ।"
पूर्ण गोपनीय
उपशीर्षक अनुवादक: मृणाल अग्रवाल